Biden het nie gewen, sê Trump | Maroela Media
Pres. Donald Trump hou vol die verkiesing is nog nie verby nie en dat Maandag met regsaksie in die verband begin sal word.
Joe Biden is Saterdag as die wenner van die Amerikaanse presidentsverkiesing aangekondig nadat hy volgens projeksies genoeg kieskollege-stemme op hom verenig het.
Biden het in 'n kort verklaring gesê hy is geëerd en verneem met nederigheid dat Amerikaners hul vertroue in hom en Kamala Harris, sy visepresidentskandidaat, geplaas het.
"Te midde ongekende struikelblokke het 'n rekordaantal Amerikaners hul kruisies getrek. Dit het weereens bewys dat demokrasie diep klop in die hart van Amerika."
Volgens Biden is dit nou tyd om woede en retoriek agter te laat en om as 'n nasie te verenig. "Dit is tyd vir Amerika om te verenig en om te genees. Ons is die Verenigde State van Amerika en daar is niks wat ons nie kan doen as ons dit saam doen nie."
Biden is volgens Trump nog nie as die wenner van enige state gesertifiseer nie, veral nie in die betwiste state waar stemme weer getel moet word of waar daar hangende regsaksie is nie.
"Ons almal weet hoekom Joe Biden haastig is om homself valslik as die wenner voor te doen, en hoekom sy mediabondgenote so hard probeer om hom te help: hulle wil nie hê die waarheid moet blootgelê word nie," het Trump in 'n verklaring gesê.
Trump beweer sy party se waarnemers in Pennsilvanië is nie genoegsame toegang gegee om die stemtellery dop te hou nie. "Wettige stemme besluit wie die president is, nie die nuusmedia nie.
"Ons sal Maandag met ons saak in die hof begin om te verseker dat ten volle aan die verkiesingswette voldoen is en dat die regte wenner ingehuldig word."
Amerikaners is volgens Trump geregtig op 'n eerlike verkiesing, wat volgens hom behels dat alle wettige stemme getel word en onwettige stemme nie getel word nie. "Dit is die enigste manier om te verseker dat die publiek volle vertroue in ons verkiesing het."
Trompie is definitief nie lekker nie ___ hy het sy mense gevra om nie van postemme gebruik nie maar is nou omtevrede daaroor !?
Jy moet ingeteken wees om te stem5-22Jy moet ingeteken wees om te stem
Jy is 'n swak verloorder! Waar is die jare toe jy gesê het: "You are the weakest link! Goodbye!" Biden moet dit vir jou, na jou hofsaak uitgegooi word, sê.
Trump kan nie verloor nie en is n swak verloorder
Jy moet ingeteken wees om te stem6-24Jy moet ingeteken wees om te stem
Stem Saam Trump. Hoop ondersoek geskied gou en dat almal eerlik was.
Besef tog net dat die prys wat Biden aan BLM, Antifa, Sjina, die WGO, en die skare Weskus weirdos ens sal moet betaal, behels. Alles wat Amerika kan laat knak – glo dit nie? wag maar ek kyk. By dit is Biden so munipuleerbaar soos klei – of is dit die visie.